Document ID: 32008R1220

KOMISIJOS REGLAMENTAS (EB) Nr. 1220/2008
2008 m. gruodžio 8 d.
iš dalies keičiantis Reglamentą (EB) Nr. 950/2006, nustatantį išsamias tam tikrų tarifinių kvotų ir lengvatinių susitarimų, taikomų cukraus sektoriaus produktų importui ir rafinavimui 2006-2007, 2007-2008 ir 2008-2009 prekybos metais, taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 148 straipsnio 1 dalį kartu su 4 straipsniu,
kadangi:
(1)
Pagal 2008 m. gruodžio 8 d. Tarybos reglamentą (EB) Nr. 1217/2008, kuriuo iš dalies keičiamas Tarybos reglamento (EB) Nr. 1528/2007 I priedas, siekiant įtraukti Zambijos Respubliką į regionų ir valstybių, kurie baigė derybas, sąrašą (2), Zambijos Respublika tampa viena iš šalių gavėjų, kurioms suteikiama papildoma EPS cukraus tarifinė kvota, nurodyta Komisijos reglamento (EB) Nr. 950/2006 (3) VIIIa skyriuje.
(2)
Todėl reikėtų atitinkamai iš dalies pakeisti Reglamentą (EB) Nr. 950/2006.
(3)
Reglamentas (EB) Nr. 1217/2008 įsigalioja jo paskelbimo dieną. Kad ūkio subjektai galėtų teikti cukraus, kurio kilmės šalis - Zambijos Respublika, importo licencijų prašymus, atsižvelgiant į tą dieną galiojančią EPS cukraus papildomą tarifinę kvotą, šis reglamentas turėtų įsigalioti jo paskelbimo dieną.
(4)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 950/2006 iš dalies keičiamas taip:
1)
31a straipsnio pirmos įtraukos tekstas pakeičiamas taip:
„-
Komorai, Madagaskaras, Mauricijus, Seišeliai, Zambija, Zimbabvė
75 000 tonų“
2)
I priedo dalyje „Papildomam EPS cukrui suteikti eilės numeriai“ eilutė, susijusi su eilės numeriu 09.4431, pakeičiama taip:
Trečiosios šalys
Eilės numeris
„Komorai, Madagaskaras, Mauricijus, Seišeliai, Zambija, Zimbabvė
09.4431“
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. gruodžio 8 d.

Labels: 3
17